Westgate-ostoskeskuksen verilöyly 2013

21. syyskuuta 2013 kymmenen tunnistamatonta aseistautunutta miestä hyökkäsi yläluokan suosimaan Westgate-ostoskeskukseen Kenian pääkaupungissa Nairobissa He ampuivat kuolettavasti ainakin 62 ihmistä, mukaan lukien Kenian Punaisen Ristin työntekijöitä. Hyökkääjät ottivat myös ihmisiä panttivangeiksi ja jäivät miehittämään ostoskeskusta. Verilöylyssä haavoittui 175 ihmistä. Islamistiryhmä al-Shabaab otti vastuun tapauksesta, joka sen mukaan oli kosto Kenian armeijan käytöstä Somaliassa.

Terroristit pitivät ostoskeskusta hallussaan kolme päivää. 24. syyskuuta Kenian presidentti Uhuru Kenyatta ilmoitti piirityksen olevan ohi. Viisi terroristia surmattiin ja 11 pidätettiin. Muiden kuolonuhrien lopulliseksi määräksi tuli 67 ihmistä, joista 61 oli siviilejä ja loput turvallisuusviranomaisia. Yli 60 ihmisen ilmoitettiin tuolloin olevan vielä kateissa.

Lähteet

Aiheesta muualla 

Nairobi
Kenian historia
Vuoden 2013 terrori-iskut
Joukkosurmat